
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 289 

4 Νοεμβρίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Όροι και περιορισμοί δόμησης εντός των ορίων των 

οικισμών με πληθυσμό μέχρι 2.000 κατοίκους. 1 

Καθορισμός όρων και περιορισμών δόμησης των οι¬ 
κοπέδων του οικισμού «Βαρυμπόμπη» της Δημο¬ 
τικής Ενότητας Αχαρνών του Δήμου Αχαρνών 
(ν. Αττικής). 2 


ΔΙ ΑΤΑΓΜΑΤ Α 

(ΐ) 

Όροι και περιορισμοί δόμησης εντός των ορίων 

των οικισμών με πληθυσμό μέχρι 2.000 κατοίκους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 35 του 
ν.3937/2011 «Διατήρηση της βιοποικιλότητας και άλλες 
διατάξεις» (Α' 16), καθώς και τις διατάξεις του άρθρου 80 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο μόνο του από 14-7-99 π.δ/ 
τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α'98). 

3. Την υπ’ αρ.2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1 (παρ. 2) και 6 του προ¬ 
εδρικού διατάγματος 189/2009 «Καθορισμός και ανακα¬ 
τανομή αρμοδιοτήτων των Υπουργείων (Α' 221). 

5. Την υπ’ αρ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

6. Την από 1-6-2011 εισηγητική αιτιολογική έκθεση της 
Δ/νσης Πολεοδομικού Σχεδιασμού. 

7. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 


8. Τις 236/2011 και 284/2011 γνωμοδοτήσεις του Συμ¬ 
βουλίου της Επικράτειας με πρόταση του Αναπληρω¬ 
τή Υπουργού Περιβάλλοντος Ενέργειας και Κλιματικής 
Αλλαγής, αποφασίζουμε: 

Άρθρο 1 

Τροποποίηση και συμπλήρωση του άρθρου 85 
του Κώδικα Βασικής Πολεοδομικής Νομοθεσίας 
(άρθρο 5 του π.δ. της 24.4-3.5.1985) 

1. Μετά το πρώτο εδάφιο της περίπτωσης α' της παρ. 1 
του άρθρου 85 του Κώδικα Βασικής Πολεοδομικής Νομο¬ 
θεσίας, που κυρώθηκε με το π.δ. της 14-27.7.1999 (Δ'580) 
[άρθρο 5 παρ.1 του π.δ. της 24.4-3.5.1985 (Δ' 181)], προ¬ 
στίθεται εδάφιο ως εξής: 

«Το ελάχιστο μήκος προσώπου του γηπέδου, ορίζεται 
σε 10,0 μ. για εμβαδόν γηπέδου έως 500 τ.μ. και 15,0 μ. 
για εμβαδόν μεγαλύτερο των 500 τ.μ.». 

Η παρούσα διάταξη δεν εφαρμόζεται σε γήπεδα που 
έχουν δημιουργηθεί μέχρι την έναρξη ισχύος του παρό¬ 
ντος π.δ/τος και στους παραδοσιακούς οικισμούς. 

2. Η παρ. 2 του άρθρου 85 του Κώδικα Βασικής Πο¬ 
λεοδομικής Νομοθεσίας, (άρθρο 5 παρ.2 του π.δ. της 
24.4-3.5.1985) αντικαθίσταται ως εξής: 

«2. Μέγιστο ποσοστό κάλυψης και συντελεστής δό¬ 
μησης: 

α) Το μέγιστο ποσοστό κάλυψης των γηπέδων ορίζε¬ 
ται σε 60% της επιφάνειας τους. 

β.1) Για γήπεδα μικρότερα των 700 τ.μ. επιτρέπεται 
η ανέγερση κτηρίου οποιοσδήποτε χρήσης (κύριας και 
βοηθητικής) μέγιστης επιτρεπόμενης συνολικής επιφά¬ 
νειας ορόφων 240 τ.μ. Επιπλέον της επιφάνειας αυτής 
επιτρέπεται η κατασκευή παταριού ξηράς δόμησης επι¬ 
φάνειας έως 40 τ.μ. 

β.2) Για γήπεδα μεγαλύτερα ή ίσα των 700 τ.μ. επι¬ 
τρέπεται η ανέγερση κτηρίου οποιοσδήποτε χρήσης 
(κύριας και βοηθητικής) μέγιστης επιτρεπόμενης συνο¬ 
λικής επιφάνειας ορόφων 400 τ.μ. 

γ) Για γήπεδα μικρότερα των 200 τ.μ. ορίζεται σ.δ 1,0 
και προκειμένου να είναι δυνατή η μέγιστη επιτρεπό¬ 
μενη δόμηση συνολικής επιφάνειας 200 τ.μ. η κάλυψη 
επιτρέπεται να είναι μεγαλύτερη του 60% χωρίς σε 
καμία περίπτωση να υπερβαίνει το 70% της επιφάνειας 
του γηπέδου. 

δ) Γ ια κτήρια τουριστικών και αμιγώς επαγγελματικών 
χρήσεων ο σ.δ ορίζεται ως εξής: 

- για τα πρώτα 1000 τ.μ. της επιφάνειας του γηπέδου 
ο σ.δ ορίζεται σε 0,6 

- για τα επόμενα 1000 τ.μ. της επιφάνειας του γηπέδου 
ο σ.δ ορίζεται σε 0,5 

- για τα επόμενα 1000 τ.μ. της επιφάνειας του γηπέδου 
ο σ.δ ορίζεται σε 0,4 

- για τα επόμενα 1000 τ.μ. της επιφάνειας του γηπέδου 
ο σ.δ ορίζεται σε 0,3 

- για το τμήμα της επιφάνειας άνω των 4000 τ.μ. ο 
σ.δ ορίζεται σε 0,2 

ε) Ειδικά για τα κοινωφελή κτήρια ορίζεται συντε¬ 
λεστής δόμησης 0.8, ο οποίος μπορεί, με την έγκριση 
τοπικού σχεδίου κατά τις διατάξεις του ν.δ/τος της 
17.7.1923, να καθορίζεται μεγαλύτερος, ανάλογα με τις 
ανάγκες του οικισμού χωρίς να υπερβαίνει το 1,8.». 

3. Διαγράφεται το τρίτο εδάφιο της παρ. 3 του άρθρου 
85 του Κώδικα Βασικής Πολεοδομικής Νομοθεσίας (άρ¬ 
θρο 5 παρ. 3 εδάφιο τρίτο του π.δ. της 24.4-3.5.1985). 

4. Οι περιπτώσεις α και β της παρ. 4 του άρθρου 85 
του Κώδικα Βασικής Πολεοδομικής Νομοθεσίας (άρ¬ 
θρο 5 παρ. 4 περ. α και β του π.δ. της 24.4-3.5.1985) 
αντικαθίστανται εδάφια ως εξής: 

«4 α. Το μέγιστο ύψος των κτηρίων ορίζεται σε 7,50 μ. 
και μετράται σε κάθε σημείο της τομής του περιγράμ¬ 
ματος αυτών με το φυσικό έδαφος. Σε κάθε περίπτωση, 
το ύψος των προβολών των κτηρίων σε κατακόρυφα 
επίπεδα, διερχόμενα από την τομή του περιγράμμα¬ 
τος αυτών με το έδαφος, δεν μπορεί να υπερβαίνει το 
ανωτέρω οριζόμενο. Σε περίπτωση μη εξάντλησης της 
επιτρεπόμενης δόμησης κατά τα ως άνω, επιβάλλεται 
η διάσπαση του κτηρίου σε ανεξάρτητα κτήρια εντός 
του γηπέδου. 

β. Όταν η κλίση του γηπέδου είναι μεγαλύτερη από 
15%, το μέγιστο επιτρεπόμενο ύψος του πρώτου κτηρίου 
που εμφανίζει όψη προς το δρόμο στα ανωφερή (ανη¬ 
φορικά) οικόπεδα - στο ανάντι του δρόμου - ορίζεται 
ως εξής: 

- όταν το κτήριο τοποθετείται στο όριο του γηπέδου 
με το δρόμο επιτρέπεται ύψος μέχρι 7,5 μέτρα. 

- όταν αυτό τοποθετείται καθ’ υποχώρηση σε από¬ 
σταση έως 20 μέτρα από το όριο του γηπέδου με τον 
δρόμο επιτρέπεται το ύψος του να είναι μέχρι 4,5 μέτρα 
από το πέριξ φυσικό έδαφος. 

- όταν αυτό τοποθετείται σε απόσταση μεγαλύτερη 
των 20 μέτρων από το όριο του γηπέδου με το δρόμο 
επιτρέπεται να έχει ύψος μέχρι 7,5 μέτρα. 

Όταν η κλίση του γηπέδου είναι μεγαλύτερη από 15% 
και βρίσκεται στην κατωφέρεια - κατάντι- του δρόμου η 
προβολή του κτηρίου πάνω από τη στάθμη του δρόμου 
δεν δύναται να υπερβαίνει τα 4,50 μέτρα. 

Σε γήπεδα που βρίσκονται στην κατωφέρεια - κατά- 
ντι - του δρόμου, όταν η φυσική στάθμη του γηπέδου 
στο όριο του δρόμου βρίσκεται χαμηλότερα των 3,00 
μέτρων από τη στάθμη του δρόμου, η προβολή του 
κτιρίου πάνω από τη στάθμη του δρόμου δεν δύναται 
να υπερβαίνει τα 3,00 μέτρα. 

Σε κάθε περίπτωση, η στάθμη οροφής τυχόν υπογείου 
ορόφου δε δύναται να υπερβαίνει σε κανένα σημείο τη 
στάθμη του φυσικού εδάφους περιμετρικά της κατα¬ 
σκευής». 

5. Στο άρθρο 85 του Κώδικα Βασικής Πολεοδομικής 
Νομοθεσίας (άρθρο 5 του π.δ. της 24.4-3.5.1985) προστί¬ 
θεται η εξής νέα παράγραφος 6. 


«6. Με την επιφύλαξη των διατάξεων που προβλέπουν 
υποχρεωτική διάσπαση του όγκου των κτηρίων, σε οι¬ 
κοδομήσιμο γήπεδο, με εμβαδόν τουλάχιστον 1.800 τ.μ. 
και πρόσωπο σε νομίμως υφιστάμενο κατά τις ισχύου- 
σες διατάξεις κοινόχρηστο χώρο, εφόσον δεν πραγμα¬ 
τοποιείται η επιτρεπόμενη κατά τις οικείες διατάξεις 
νόμιμη κατάτμησή του, η συνολική δόμηση του ενιαίου 
γηπέδου δύναται να ισούται με το άθροισμα της κατά 
την παράγραφο 2 επιτρεπόμενης δόμησης για την ανέ¬ 
γερση κατοικίας στα άρτια και οικοδομήσιμα γήπεδα, τα 
οποία θα προέκυπταν από την κατάτμηση του ενιαίου 
γηπέδου, σύμφωνα με την κατά τον κανόνα ισχύουσα 
αρτιότητα του οικισμού, μειωμένη κατά 10 %. 

Η κατά τα ως άνω δόμηση πρέπει να ακολουθεί τα 
παραδοσιακά πρότυπα της αρχιτεκτονικής του οικι¬ 
σμού και το κτίσμα ή τα κτίσματα να τοποθετούνται 
σε τμήμα ή τμήματα του γηπέδου, ανεξάρτητα αν αυτά 
τα τμήματα βρίσκονται σε συνεκτικό ή μη τμήμα του 
οικισμού σε τέτοια θέση και με τέτοια διάταξη, ώστε 
να εξασφαλίζεται επαρκής ενιαίος ακάλυπτος χώρος, 
μετά από έγκριση των αρμοδίων οργάνων. 

Επίσης, οι κτηριακοί όγκοι πρέπει να ποικίλουν σε ισό¬ 
γειους ή /και διώροφους όγκους, ώστε να εξασφαλίζεται 
η μέγιστη δυνατή αρμονική ένταξή τους στο τοπίο και 
τον ιστό του οικισμού. Δεν επιτρέπεται ενιαίος κτιριακός 
όγκος με περισσότερες από μία (1) κλιμάκωση ορόφων 
(ισόγειο και διώροφο) κατά τη διάσταση του κτηρίου 
που ακολουθεί την επικρατέστερη κλίση. Προκειμένου 
περί τουριστικών εγκαταστάσεων και καταλυμάτων σε 
γήπεδα μεγαλύτερα από 1000 τ.μ., η κάλυψη με διώρο¬ 
φους όγκους κτηρίων δεν επιτρέπεται να υπερβαίνει το 
70% της πραγματοποιούμενης κάλυψης.». 

6. Η παράγραφος 6 του άρθρου 85 του Κώδικα Βα¬ 
σικής Πολεοδομικής Νομοθεσίας αναριθμείται σε πα¬ 
ράγραφο 7. 

Άρθρο 2 

Αναρίθμηση παραγράφων του άρθρου 86 
του Κώδικα Βασικής Πολεοδομικής Νομοθεσίας 
(άρθρο 6 του π.δ. της 24.4-3.5.1985). 

Οι παράγραφοι 5,6,7,8,9 και 10 του άρθρου 86 του 
Κώδικα Βασικής Πολεοδομικής Νομοθεσίας (άρθρο 6 
παρ.5,6,7,8 και 9 του π.δ. της 24.4-3.5.1985), αναριθμούνται 
σε 2, 3, 4, 5, 6 και 7. 

Άρθρο 3 

Τροποποίηση του άρθρου 87 
του Κώδικα Βασικής Πολεοδομικής Νομοθεσίας 
(άρθρο 7 του π.δ. της 24.4-3.5.1985) 

Η παράγραφος 8 του άρθρου 87 του Κώδικα Βασικής 
Πολεοδομικής Νομοθεσίας [άρθρο 7 παρ.8 του π.δ. της 
24.4-3.5.1985, όπως αντικαταστάθηκε με την παράγραφο 
4ε του άρθρου 1 του από 14.2/23.2.1987 π.δ/τος (Δ'133) 
και αναριθμήθηκε με την παρ. 4β του άρθρου 1 του από 
25.4/16.5.1989 π.δ/τος (Δ'293)], αντικαθίσταται ως εξής: 

«8. Για κτήρια όγκου πάνω από 2.000 κυβικά μέτρα 
πάνω από την οριστική στάθμη του εδάφους (φυσικού 
ή διαμορφωμένου), επιβάλλεται η διάσπαση του όγκου 
αυτού σε μικρότερους όγκους ή σε ανεξάρτητα κτή¬ 
ρια, έστω και αν πρόκειται για λειτουργικά ενιαίο οικο¬ 
δόμημα. Οι μικρότεροι όγκοι ή τα ανεξάρτητα κτήρια 
δεν επιτρέπεται να επαναλαμβάνουν την ίδια ακριβώς 
μορφή, όγκο και τυπολογία και η ελάχιστη απόσταση 

μεταξύ τους είναι 2Δ, δηλαδή 5μ. Επιπλέον, δεν επιτρέ¬ 
πεται όλοι οι κτηριακοί όγκοι να εφάπτονται στα όρια 
του γηπέδου. Για κτήρια, στα οποία το μήκος της όψης 
του πρώτου κτηρίου προς το δρόμο υπερβαίνει τα 15μ. 
δύναται να δημιουργείται βατό ισόγειο πέρασμα (εσω¬ 
τερική στοά), ελάχιστου πλάτους Δ προς τον ακάλυπτο 
χώρο διαμέσου του κτηρίου, η επιφάνεια του οποίου δεν 
προσμετράται στο επιτρεπόμενο ποσοστό κάλυψης και 
το συντελεστή δόμησης. Εφόσον για λόγους λειτουρ¬ 
γικούς του κτηρίου δεν είναι δυνατή η εφαρμογή των 
προηγουμένων εδαφίων, αποφαίνεται για τη μελέτη 
του κτηρίου η οικεία Επιτροπή Πολεοδομικού και Αρχι¬ 
τεκτονικού Ελέγχου.» 

Αρθρο 4 

Μεταβατικές διατάξεις 

1. Οικοδομικές άδειες, οι οποίες έχουν εκδοθεί μέχρι 
την έναρξη ισχύος του παρόντος και εξακολουθούν να 
ισχύουν, εκτελούνται όπως εκδόθηκαν. 

2. Επίσης, κατά τις προϊσχύουσες διατάξεις εκδίδο- 
νται και εκτελούνται οικοδομικές άδειες για τις εξής 
περιπτώσεις: 

α) εάν έχουν θεωρηθεί από την αρμόδια πολεοδομική 
υπηρεσία τα σχέδια του προελέγχου που προβλέπονται 
από τις οικείες διατάξεις ή έχει υποβληθεί αίτηση για τη 
χορήγηση της οικοδομικής αδείας, με όλα τα απαιτού- 
μενα σχέδια και δικαιολογητικά, και η οικοδομική άδεια 
εκδοθεί το αργότερο εντός 6 μηνών από τη δημοσίευση 
του παρόντος, και 

β) εάν έχει προκηρυχθεί αρχιτεκτονικός διαγωνισμός 
βάσει των σχετικών διατάξεων και η οικοδομική άδεια 
εκδοθεί το αργότερο εντός 6 μηνών από τη δημοσίευση 
του παρόντος. 

3. Οικοδομική άδεια υφισταμένου κτηρίου ή αποπερα¬ 
τωμένου τμήματός του, η οποία εκδόθηκε κατ’ εφαρμο¬ 
γή της παραγράφου 1, αναθεωρείται εντός του χρόνου 
ισχύος της σύμφωνα με τις προϊσχύουσες διατάξεις, υπό 
την προϋπόθεση ότι με την αναθεώρηση δεν επέρχεται 
αύξηση του συντελεστή δόμησης, του συντελεστή κατ’ 
όγκο εκμετάλλευσης, του ποσοστού κάλυψης και του 
επιτρεπόμενου ύψους που καθορίζονται από τις διατά¬ 
ξεις του παρόντος. 

4. Τυχόν αυστηρότερες ειδικές διατάξεις, που έχουν 
θεσπιστεί για λόγους προστασίας συγκεκριμένων οι¬ 
κιστικών συνόλων ή του περιβάλλοντος εν γένει, κατι¬ 
σχύουν των διατάξεων του παρόντος. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 4 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 


( 2 ) 

Καθορισμός όρων και περιορισμών δόμησης των οι¬ 
κοπέδων του οικισμού «Βαρυμπόμπη» της Δημοτι¬ 
κής Ενότητας Αχαρνών του Δήμου Αχαρνών (ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 160,161,316 (παρ.1) και 322 
(παρ.5) του Κώδικα Βασικής Πολεοδομικής Νομοθεσίας 
(Κ.Β.Π.Ν.) που κυρώθηκε με το άρθρο μόνο του από 14- 
27.7.1999 π.δ/τος (Δ' 580). 

2. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

3. Τις διατάξεις των άρθρων 1(παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

4. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

6. Την υπ’ αριθμ. Υ273/30-9-2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

7. Την 486/2010 γνωμοδότηση του Δημοτικού Συμβου¬ 
λίου του Δήμου Αχαρνών. 

8. Την 29/9-2-2011 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

10. Την 181/2011 γνωμοδότηση του Συμβουλίου της 
Επικράτειας με πρόταση του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής, 
αποφασίζουμε: 

Άρθρο 1 

1. Οι διατάξεις των παραγράφων 2 και 3 του άρθρου 3 
και των παραγράφων 1 και 2 του άρθρου 4 του από 
3.8.1987 π.δ/τος (Δ' 749) (παρ.3 στοιχ. β' και γ' και 4 
στοιχ. α'και β'του άρθρου 322 του Κ.Β.Π.Ν.), δεν εφαρ¬ 
μόζονται στα οικόπεδα του ρυμοτομικού σχεδίου του 
οικισμού «Βαρυμπόμπη» της Δημοτικής Ενότητας Αχαρ¬ 
νών του Δήμου Αχαρνών (ν. Αττικής), που εγκρίθηκε με 
το από 18-11-1941 δ/γμα (Α' 418). 

2. Οι υπόγειοι χώροι στάθμευσης αυτοκινήτων στα 
παραπάνω οικόπεδα δεν επιτρέπεται να εκτείνονται 
εκτός του περιγράμματος κάλυψης του κτιρίου. 

Αρθρο 2 

Στο τοπογραφικό διάγραμμα που υποβάλλεται για την 
έκδοση της οικοδομικής άδειας για τα οικόπεδα της πα¬ 
ραπάνω περιοχής, αποτυπώνεται και η κατάσταση (συ- 
μπεριλαμβανομένης της βλάστησης) του κοινόχρηστου 
χώρου κατά το πρόσωπο του οικοπέδου, συσχετιζόμενη 
με τις προβλεπόμενες από την αρχιτεκτονική μελέτη 
εισόδους στο οικόπεδο πεζών και οχημάτων. 

Εφόσον, κατά τη κρίση της πολεοδομικής υπηρεσίας, 
διαπιστώνεται ύπαρξη σημαντικής βλάστησης που πρέ¬ 
πει να διατηρηθεί, υποδεικνύεται η καταλληλότερη θέση 
των εισόδων, με τρόπο που να μη θίγεται η δυνατότητα 
δόμησης του κάθε οικοπέδου. 


Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 4 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 




[| ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 1 500289041 1 1 1000 

4 

11 ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




